Diari Oficial de la Generalitat Valenciana


Sumari del DOGV 7568, del 10-07-2015 (2015/6142)

Notificació de la sentència dictada en el procediment de mesures número 1444/2014.
----------------------------------------------------------------------------------

### Dades del document

Número de DOGV
:   7568

Data del DOGV
:   10-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6142


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures número 1444/2014. [2015/6142]  
Part demandant: Ana Belén Candela Ruiz.  
Part demandada: Mohamed Belhadj.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que té la dispositiva que literalment és la següent:  
  
«Estime parcialment la demanda presentada pel procurador Ginés Juan Vicedo, en nom i representació d'Ana Belén Candela Ruiz, contra Mohamed Belhadj, per això:  
1. S'aproven les següents mesures definitives:  
1.1. L'exercici de la pàtria potestat sobre el menor, B. B. C., serà exclusiu de la mare, Ana Belén Candela Ruiz. L'exercici exclusiu de la pàtria potestat implica l'adopció per la mare de totes aquelles decisions rellevants que afecten el seu fill, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com el mode de dur-lo a terme; el canvi de domicili; i l'autorització per a l'eixida del territori nacional.  
  
1.2. S'atorga a Ana Belén Candela Ruiz la guarda i custòdia del seu fill, B.  
1.3. No s'establix règim de cap visites en favor del progenitor no convivent, Mohamed Belhadj.  
1.4. Mohamed Belhadj haurà de satisfer, des de la data de presentació de la demanda (mensualitat 09.2014) i amb caràcter mensual (dotze mensualitats anuals), en concepte de pensió alimentària al seu fill, B., la quantitat de 150 euros, que haurà d'ingressar en el compte que designe la mare a este efecte, per anticipat i dins dels cinc primers dies de cada mes.  
L'anterior import haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, esta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i any en què es fixa, i com a data final, el mateix mes de l'any en què s'actualitza, permet este càlcul l'opció vol actualitzar una renda- de la pàgina web de l'Institut Nacional d'Estadística.  
  
L'impagament de la pensió alimentària podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris del seu fill.  
1.5. S'atribuïx l'ús del domicili siti al carrer del Capità Antonio Mena, número 59, 2n, dreta, d'Elx, a Ana Belén Candela Ruiz, en la companyia del qual queda el seu fill.  
  
2. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i 458 LEC).  
L'admissió del recurs exigix, que en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 02 1444 14). També es pot realitzar la consignació per mitjà de transferència al número de compte 0049 3569 92 2162810069, i s'haurà d'indicar en el caseller d'observacions el número 0706 0000 02 1444 14. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder judicial).  
Esta és la meua sentència que pronuncie, mane i firme.»  
  
Atés que es desconeix el domicili o residència actuals de la part demandada, mitjançant la diligència d'ordenació del secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana, per a portar a efecte la diligència de notificació al demandat, Mohamed Belhadj.  
  
Elx, 29 de juny de 2015.- El secretari judicial: Francisco Javier García Navarro.